รับการรักษาพยาบาล ดูแลรักษาบาดแผล ฟื้นฟูบาดแผลด้วยวิธีธรรมชาติ
เนื่องจากแผลเปิดมีความเสี่ยงสูงต่อการเกิดการติดเชื้อ คุณจึงควรหมั่นสังเกตแผลของคุณอยู่เสมอเพื่อดูว่าเกิดการติดเชื้อหรือไม่ สัญญาณของการติดเชื้อที่พบได้มีตั้งแต่รอยแดง ผิวหนังแสบร้อน หรืออาการบวม รวมถึงมีน้ำหนองหรือสารคัดหลั่งมีสีไหลออกจากแผล  คุณอาจมีไข้สูง มีอาการหนาวสั่น หรือรู้สึกอ่อนเพลียหากอาการติดเชื้อแย่ลงหรือเกิดการลุกลาม หากพบว่ามีอาการเหล่านี้เกิดขึ้น ให้คุณรีบไปพบแพทย์โดยทันที ในบางครั้งอาการติดเชื้อที่ดูเหมือนจะไม่รุนแรงอาจกลายเป็นเซลล์เนื้อเยื่ออักเสบบนใบหน้าได้ เซลล์เนื้อเยื่ออักเสบเป็นภาวะติดเชื้อที่ผิวหนังชั้นลึกสุดและเนื้อเยื่อใต้ชั้นผิวหนัง และสามารถก่อให้เกิดอาการแทรกซ้อนที่รุนแรงได้หากปล่อยทิ้งไว้โดยไม่ได้รับการรักษา หมั่นสังเกตสัญญาณต่างๆ อย่างการมีรอยแดง อาการเจ็บ หรืออาการบวม และมีน้ำหนองสีเขียวหรือเหลืองไหลออกจากแผล บาดแผลของผู้ป่วยบางส่วนอาจหายช้ากว่าปกติและมีโอกาสเสี่ยงในการเกิดภาวะแทรกซ้อนจากการติดเชื้อ ซึ่งผู้ที่มีความเสี่ยงดังกล่าวได้แก่ผู้ที่มีน้ำหนักตัวเกิน ผู้ป่วยโรคเบาหวาน ผู้ที่มีปัญหาเกี่ยวกับการไหลเวียนของเลือดจากภาวะหลอดเลือดแดงแข็ง ผู้ที่สูบบุหรี่หรือดื่มแอลกอฮอล์อย่างหนัก และผู้ที่มีความเครียด หากคุณถูกจัดเป็นผู้ที่มีความเสี่ยงดังกล่าวข้างต้น ควรปรึกษาแพทย์เพื่อขอคำแนะนำเกี่ยวกับวิธีการรักษาแผลบนใบหน้าที่เหมาะสมที่สุด เฉพาะบาดแผลเล็กๆ เท่านั้นที่คุณสามารถรักษาด้วยตัวเองที่บ้านได้ ดังนั้นหากคุณมีบาดแผลลึกที่ขอบขรุขระหรือไม่เสมอกัน หากคุณไม่สามารถทำให้ปากแผลปิดสนิทได้ หรือหากคุณไม่สามารถล้างแผลได้อย่างถูกวิธี คุณควรไปพบแพทย์เพื่อทำการรักษาบาดแผลบนใบหน้าของคุณ โดยแพทย์ของคุณอาจทำการเย็บแผลเพื่อป้องกันไม่ให้เกิดการติดเชื้อ  และควรไปพบแพทย์ทันทีหากบาดแผลมีเลือดไหลไม่หยุด เพราะนี่อาจเป็นสัญญาณบ่งบอกว่าบาดแผลของคุณมีอาการที่ค่อนข้างรุนแรงกว่าปกติ รวมถึงไปพบแพทย์หากผิวหนังบริเวณรอบๆ บาดแผลเริ่มบวม แดง และมีอาการกดเจ็บ โดยคุณอาจจำเป็นต้องทานยาปฏิชีวนะเพื่อบรรเทาอาการดังกล่าว หากแผลเปิดบนใบหน้าของคุณมีสาเหตุเกิดจากโรคเริม แพทย์ของคุณอาจสั่งจ่ายยาต้านไวรัสเพื่อรักษาแผลเริมที่เกิดขึ้น ยาต้านไวรัสมีทั้งแบบยาเม็ดสำหรับรับประทานและแบบยาครีมสำหรับทาภายนอก ซึ่งโดยทั่วไปแล้วยาเม็ดจะมีประสิทธิภาพในการรักษาที่ดีกว่ายาครีม หากคุณไม่ต้องการไปพบแพทย์ คุณสามารถหาซื้อยาทารักษาแผลเริมตามร้านขายยาทั่วไปได้เช่นกัน อย่าลืมล้างมือให้สะอาดก่อนสัมผัสหรือทำแผลบนใบหน้าของคุณทุกครั้ง โดยล้างมือด้วยน้ำอุ่นและสบู่ต้านเชื้อแบคทีเรียแล้วเช็ดให้แห้งด้วยผ้าสะอาด และพยายามอย่าแตะต้องสิ่งอื่นๆ หลังล้างมือเรียบร้อยแล้วเพื่อป้องกันมือจากการปนเปื้อนของเชื้อโรค การสัมผัสถูกแผลด้วยมือที่สกปรกจะทำให้สิ่งสกปรกและเชื้อแบคทีเรียต่างๆ เข้าสู่บาดแผลและเป็นสาเหตุให้การฟื้นฟูของแผลชะลอลง ชำระล้างบาดแผลบนใบหน้าของคุณด้วยน้ำอุ่น โดยหลีกเลี่ยงการล้างด้วยน้ำร้อนเพราะอาจทำให้บาดแผลมีเลือดออก รวมถึงงดใช้สบู่เนื่องจากอาจทำให้บาดแผลเกิดการระคายเคืองมากขึ้น พยายามขจัดสิ่งสกปรกและเศษฝุ่นออกจากบาดแผลให้หมด การชำระล้างบาดแผลยังช่วยขจัดเชื้อแบคทีเรียที่อาจก่อให้เกิดการติดเชื้อได้อีกด้วย การรักษาความชุ่มชื้นของบาดแผลมีส่วนช่วยในการเร่งการฟื้นฟูของแผลให้เร็วยิ่งขึ้น ซึ่งคุณสามารถเพิ่มความชุ่มชื้นให้กับบาดแผลได้ด้วยปิโตรเลียมเจลลี่หรือยาปฏิชีวนะชนิดใช้ภายนอกโดยใช้นิ้วมือที่สะอาดหรือคอตตอนบัดทาลงไปให้ทั่วบาดแผล เนื่องจากแผลเปิดมักสัมผัสถูกสิ่งสกปรก เศษฝุ่น และสารปนเปื้อนจากภายนอก จึงมีโอกาสเสี่ยงสูงในการเกิดการติดเชื้อ พยายามปิดแผลไว้ตลอดเวลาเพื่อปกป้องแผลเปิดบนใบหน้าของคุณและช่วยให้แผลหายดีเร็วยิ่งขึ้น   เลือกใช้ผ้าปิดแผลที่ระบายอากาศได้ดี เช่น ผ้าก๊อซ เพื่อให้แผลได้สัมผัสถูกอากาศซึ่งจะช่วยให้บาดแผลหายดีเร็วขึ้น ผ้าปิดแผลยังช่วยรักษาความชุ่มชื้นของแผล จึงมีส่วนช่วยในการฟื้นฟูของแผลให้เร็วยิ่งขึ้น เพื่อปกป้องบาดแผลและป้องกันการติดเชื้อ พยายามดูแลรักษาผิวหนังรอบๆ บาดแผลให้สะอาดอยู่เสมอ ทำความสะอาดผิวหนังบริเวณดังกล่าวด้วยโฟมล้างหน้าหรือสบู่ต้านเชื้อแบคทีเรีย อย่าลืมเช็ดผิวให้แห้งหลังล้างหน้าเสร็จและพยายามอย่าให้ผิวเปียกน้ำ คาร์โมมายล์มีคุณสมบัติเป็นยาปฏิชีวนะ จึงมีส่วนช่วยในการฟื้นฟูของบาดแผลให้เร็วยิ่งขึ้น ใช้ผ้าขนหนูแช่ในชาคาร์โมไมล์อุ่นๆ แล้วนำไปประคบตรงบริเวณบาดแผล คุณยังสามารถใช้ถุงชาที่เย็นแล้วประคบที่บาดแผลโดยตรงได้เช่นกัน ว่านหางจระเข้มีสรรพคุณช่วยในการฟื้นฟูผิว จึงเป็นตัวช่วยสำหรับรักษาบาดแผลได้เป็นอย่างดี ใช้ครีมที่ประกอบด้วยว่านหางจระเข้ทาบริเวณที่เป็นแผลหรือตัดใบว่านหางจระเข้สดจากต้นแล้วใช้วุ้นด้านในพอกให้ทั่วบาดแผล น้ำมันทีทรีมีคุณสมบัติในการยับยั้งเชื้อจุลินทรีย์และต้านเชื้อแบคทีเรีย สำหรับวิธีใช้น้ำมันทีทรีในการรักษาบาดแผล ให้คุณหยดน้ำมันทีทรี 2 หยดลงไปในน้ำอุ่น จากนั้นใช้สำลีก้อนจุ่มลงไปให้ชุ่มแล้วนำไปแตะที่บริเวณบาดแผล  เนื่องจากน้ำมันทีทรีมีความเข้มข้นสูง จึงจำเป็นต้องเจือจางในน้ำให้เรียบร้อยก่อนนำไปใช้ ทดสอบอาการแพ้โดยแต้มน้ำมันทีทรีปริมาณเล็กน้อยที่ผิวหนังก่อนนำไปใช้กับบาดแผล เนื่องจากผิวหนังของบางคนอาจมีอาการแพ้เมื่อสัมผัสกับน้ำมันทีทรี น้ำมันหอมระเหยหลากหลายชนิดมีส่วนช่วยในการฟื้นฟูของบาดแผล เลือกใช้น้ำมันหอมระเหยต่างๆ อย่างน้ำมันมะกอกหรือน้ำมันอัลมอนด์ 2-3 หยดผสมให้เข้ากันกับน้ำมันตัวพา น้ำมันลาเวนเดอร์ น้ำมันยูคาลิปตัส น้ำมันกานพลู น้ำมันโรสแมรี่ และน้ำมันคาร์โมมายล์มีคุณสมบัติในการต้านเชื้อแบคทีเรียและยับยั้งเชื้อจุลินทรีย์ จึงมีส่วยช่วยในการฆ่าเชื้อและสมานแผลได้
สังเกตสัญญาณของการติดเชื้อ. ปรึกษาแพทย์หากมีอาการผิดปกติเกิดขึ้น. ไปพบแพทย์เพื่อทำการรักษาบาดแผลลึก. ใช้ยาต้านไวรัสเพื่อรักษาแผลเริม. ล้างมือให้สะอาด. ทำความสะอาดแผล. ทายา. ปิดแผล. รักษาความสะอาดของผิวหนังรอบๆ บาดแผล. ประคบด้วยคาร์โมมายล์. ใช้ว่านหางจระเข้. ทาน้ำมันทีทรี. ใช้น้ำมันหอมระเหย.
https://www.wikihow.com/Quickly-Heal-Open-Sores-on-Your-Face https://www.wikihow.com/Quickly-Heal-Open-Sores-on-Your-Face https://www.wikihow.com/Quickly-Heal-Open-Sores-on-Your-Face
Seeking Medical Attention Tending to Your Wound Healing Wounds Naturally